Document ID: /roh_data/filtered/swiss_laws_in_ROHinterleaved.jsonl.gz/19780

This text was translated from FR into Rumantsch Grischun.

Les débats et une éventuelle communication orale du jugement sont publics. Les décisions doivent être accessibles au public. Le droit cantonal détermine si les délibérations sont publiques. Le huis clos total ou partiel peut être ordonné lorsque l’intérêt public ou un intérêt digne de protection de l’un des participants à la procédure l’exige. Les procédures relevant du droit de la famille ne sont pas publiques.

Las tractativas ed in’eventuala communicaziun da la sentenzia a bucca èn publicas. Las decisiuns vegnan rendidas accessiblas a la publicitad. Il dretg chantunal determinescha, sche la tractativa da la sentenzia è publica. La publicitad po vegnir exclusa per part u dal tuttafatg, sche l’interess public u sche l’interess degn da vegnir protegì d’ina persuna pertutgada pretenda quai. Las proceduras dal dretg da famiglia n’èn betg publicas.